Diit 19
Gɔɔy Kuɔth Cäkä kɛnɛ ŋuɔ̱t
(Dit Dee-bid)
1
Lat pua̱a̱r gɔy Kuɔth,
nhial latdɛ lät tetnikɛ.
2
La cäŋ lät cäätni cäŋ in dɔ̱ŋ,
kä la lät wäär ŋäc ŋɔaanidɛ
wäär in dɔ̱ŋ.
3
Kä thilɛ ruac kiɛ rieet
ti latkɛ,
kä /ca jɔwdiɛn liŋ.
4
Kä ŋotdɛ pal jɔwdiɛn ni
wi̱i̱ muɔ̱ɔ̱n kɛɛliw,
kä räth ruacdiɛn ni rɛy ɣɔaa.
Rɛy puɔ̱ɔ̱rä cɛ cäŋ lät
kä ciëŋ thi̱n,
5
la bä cäŋ raar ce̱tkɛ wut
mi bä raar duëëlɛ,
ce̱tdɛ nikɛ wut mi bum bum
mi wur ko̱o̱ŋä kɛ tɛ̈th lɔaac.
6
La känyɛ puɔ̱ɔ̱rä kui̱c ɛ mi,
kä bɛ rɔ wiɛn kui̱c in dɔ̱ŋ,
kä thilɛ mi dëë rɔ tɛ̱̈ɛ̱̈
kɛ lethdɛ.
7
Ŋuɔ̱t Kuɔth Nhial gɔwkɛ ɛlɔ̱ŋ,
kɛn la jakɛ tëk kä bum.
Kä luëëk Kuɔth Nhial kɛ thuɔ̱ɔ̱k,
kɛn la jak ram mi
kui̱c duɔ̱ɔ̱r kä pɛl.
8
Luëëk Kuɔth Nhial kɛ cuŋ,
kɛn la jakɛ lɔc ran kä gɔaa,
luëëk Kuɔth Nhial puɔthkɛ
kɛn la duɔ̱ɔ̱p a jak ɛ kä buɔy.
9
Luth Kuɔth Nhial gɔaaɛ ɛlɔ̱ŋ,
kä bɛ te thi̱n amäni cäŋ kɛl.
Kä luɔ̱ɔ̱k Kuɔth Nhial kɛ cuŋ,
kä kɛn diaal kɛ thuɔ̱ɔ̱k.
10
Kä gɔwni kɛn kä da̱a̱p
gɔwni kɛn kä da̱a̱p in lɛy lɛy.
Kä limni kɛn kä tuaar,
limni kɛn kä tuaar in ca dhim.
11
Kä kɛ kɛn la luekɛ ja̱ŋdu mɔ,
kä kɛ ti̱etdiɛn jëkɛ duɔ̱ɔ̱r thi̱n.
12
Kä ɛŋa dëë duerɛ ŋa̱c ɔ?
Päli ɣä dueerkä tin kuecä.
13
Kä gaŋ ɣä kä duer
in luɔtdä ni jɛ,
akɛ /ca ɣä puɔ̱t!
Kä bä cu thil bɛ̈l,
kä bä cu thil ŋu kä duer in di̱i̱t.
14
A ruacdä kɛnɛ ca̱r lɔaacdä
la ti gɔw waaŋdu,
lö pämdä kä käändä
ni Kuoth Nhial.
